Balbina Sendra: "Intentarem que la Gala Mr. Gay Comunitat Valenciana es quede a la nostra ciutat"
27 maig 2024

## Balbina Sendra: "Intentarem que la Gala Mr. Gay Comunitat Valenciana es quede a la nostra ciutat"27 maig 2024Última actualització: 27 maig 2024

![](../gestion/img/87084feb9ebd4f9efa1899979cc3402ec9112134a0d355f4a36bec4a0f1c8177.jpg)  
  

La **regidora delegada de Turisme, Balbina Sendra**, ha valorat positivament l'excel·lent acollida i convocatòria de públic de la Gala de **Mr. Gay Comunitat Valenciana 2024** celebrada dissabte passat al Moll dels Borja.

  
En primer lloc, Sendra ha destacat que, amb aquesta iniciativa, Gandia s'ha consolidat com a destinació LGBTIQ+ _friendly_ i ha agraït als organitzadors el reconeixement que van lliurar a la nostra ciutat en aquest sentit. _"La Gala i el reconeixement suposen una targeta de presentació excel·lent a l'hora d'augmentar encara més el ventall de públics que ens visiten i que permetran que la nostra ciutat continue obtenint excel·lents dades d'ocupació turística i generant noves oportunitats"_. _"La Gala de Mr. Gay Comunitat Valenciana 2024 ha projectat una imatge de la nostra ciutat com a destinació inclusiva a tota Espanya. Ha estat una gran campanya publicitària"_, ha destacat.

  
D'altra banda, l'edil ha avançat que ja treballa de la mà dels organitzadors perquè Gandia torne a acollir aquest tipus d'esdeveniments. _“L'organització ha quedat molt satisfeta amb la implicació de Destí Safor i el sector en general, els col·lectius i l'Ajuntament, a més de poder celebrar l'esdeveniment en un entorn incomparable. Intentarem que la Gala es quede a la nostra ciutat"_, ha finalitzat.

[Twittear](https://twitter.com/share)